Taras H. Șevcenko, poetul național al ucrainenilor, a fost pomenit la Sighetu Marmației sâmbătă, cu ocazia aniversării a 210 ani de la nașterea sa.
Ceremonia a fost organizată de Vicariatul Ortodox Ucrainean și Asociația Dobrotoliubie.
Slujba de pomenire a fost oficiată de Părintele Vicar Nicolae Lauruc și de Părintele Protopop Petru Rahovan, cărora li s-au alăturat mai mulți clerici din vicariat. Împreună cu ei s-au rugat credincioși ai parohiei ucrainene Sighet.
Părintele Vicar Nicolae Lauruc a subliniat că pomenirea marelui poet are o însemnătate deosebită în contextul războiului din Ucraina.
Vicariatul Ortodox Ucrainean este o unitate administrativ-teritorială dependentă canonic de Patriarhia Română, dedicată credincioșilor ortodocși ucraineni care locuiesc în România. Aceştia participă la slujbe oficiate în limba maternă de preoți ucraineni sau vorbitori de limba ucraineană.
În prezent, Vicariatul are sediul la Sighetu Marmației, județul Maramureș, şi îi cuprinde pe credincioșii din zona de nord și vest a țării (Maramureș, Transilvania, Crișana și Banat).
Foto credit: Vicariatul Ortodox Ucrainean
Urmărește-ne pe Telegram: t.me/basilicanews